Juan Bermúdez

Juan de Bermúdez (; m. 1570) merupakan seorang pengemudi Empayar Sepanyol yang hidup pada abad ke-16. Beliau dikenali atas penerokaan dan penemuan Bermuda di Lautan Atlantik yang tidak pernah ditemui manusia sebelum ini.

Biografi

Dalam rombongan penjelajahan ke Dunia Baru 
Beliau dpercayai terlibat dalam jelajahan Christopher Columbus dari perlepasan mereka di Palos de la Frontera pada 3 Ogos 1492, di mana mereka mula menemukan Benua Amerika pada 12 Oktober tahun sama atas kapal karavel La Pinta dinakhodakan Martín Alonso Pinzón; adiknya Diego Bermúdez turut menganggotai rombongan ini dalam kerakah Santa María berusia 12 tahun.

Pada 23 April 1493, beliau dicatat berlepas dari Cádiz dalam penjelajahan kedua Columbus ke Dunia Baru. Bermúdez dilaporkan mengambil sebahagian bekalan dan alatan petempatan rombongan mereka untuk kegunaan sendiritidak lama selepas kembali ke Sepanyol; hal ini menyebabkan beliau berhutang dengan Columbus.

Penemuan Bermuda 
Pada 1505, Bermúdez dalam perjalanan kembali ke Sepanyol menaiki kapal La Garça (atau Garza) setelah mendapatkan yang tersempak dalam perjalanannya selepas mendapatkan bekalan dari Hispaniola; dia menemui suatu pulau baharu yang tidak pernah diterokai sebelum ini. Pulau ini dinamakan Bermuda sempenanya malah diiktiraf dalam buku Legatio Babylonica (1511) karangan Peter Martyr d'Anghiera. Bermúdez kembali ke pulau tersebut untuk melepaskan seberapa ekor babi agar boleh dijadikan bekalan makanan untuk sesiapa yang barangkali tersadai dampar di pulau tersebut.

Senja hidup 
Beliau diketahui meninggal dunia pada tahun 1570.

Rujukan 

 Kematian 1570
 Pengemudi Sepanyol